## Carlos Mazón destaca la Costa Blanca com a “portal del turisme de l’Arc Mediterrani”

*** Assenyala que la regió suposa “el pes, la referència i l’avantguarda” del turisme de la Comunitat Valenciana que té una perspectiva de creixement del 4,4 % per a 2025
* Subratlla el paper de les administracions en col·laboració amb el sector des de la “professionalitat” per a promocionar i divulgar la Costa Blanca**

**Madrid.**

El president de la Generalitat, Carlos Mazón, ha realçat el potencial de la Costa Blanca, a la qual ha destacat com a “portal del turisme de l’Arc Mediterrani”.

El cap del Consell ha assistit a la presentació de l’estratègia turística per a 2025 del Patronat Costa Blanca, coincidint amb la celebració del Dia de la Costa Blanca en Fitur acompanyat per la consellera d’Innovació, Indústria, Comerç i Turisme, Marián Cano i el president de la Diputació d’Alacant, Toni Pérez, entre altres.

Durant la seua intervenció, ha assenyalat que la Costa Blanca suposa “el pes, la referència i l’avantguarda” del turisme de la Comunitat Valenciana i és exemple de “compartir i fer-se gran”. En este sentit, ha destacat la perspectiva de creixement turístic de la regió per a este 2025 que se situa en un 4,4 %.

Carlos Mazón ha assenyalat l’evolució de la indústria turística en la Costa Blanca i ha destacat la regió com a pionera a “obrir els braços al turisme” que continua consolidant i adquirint mercats emergents com el nord-americà o l’asiàtic.

Així mateix, ha subratllat el paper d’ajuntaments i oficines municipals de turisme en la promoció i divulgació de la Costa Blanca i la col·laboració entre administracions autonòmiques i locals amb el sector perquè “formem part del mateix equip” i “quan ens comprometem és perquè hi ha un pla i una estratègia, però sobretot professionalitat”.

Fecha: 22/01/2025